অঞ্চলের চাহিদা পূরণে বাংলাদেশে প্রস্তুত করা ইটের গুণগতমান ও দাম কম হওয়ায় সরবরাহ বেড়েই চলেছে। কৃষি জমির উর্বর মাটি সংগ্রহ করায় আগামীতে বাংলাদেশে জনসংখ্যা বৃদ্ধির সাথে সাথে কৃষি উত্পাদন ব্যাহত হওয়ার আশঙ্কা রয়েছে। বিনাশুল্কে বাংলাদেশ  থেকে ভারতে ইট রফতানি হওয়ায় বাংলাদেশে ইটের দাম প্রায় দ্বিগুণ। বাংলাদেশ পরিবেশ অধিদপ্তরের বিধি মোতাবেক লোকালয় ও বনায়ন এলাকা থেকে ৩ কিলোমিটার দূরত্বে ইটখোলা নির্মাণ করার বিধান রয়েছে। এমনকি কৃষি জমিতে ইটখোলা তৈরির আইনগত নিষেধ থাকলেও মৌলভীবাজারের বনায়ন সংলগ্ন, শিক্ষা প্রতিষ্ঠানের পাশে ও কৃষি জমিসহ বিভিন্ন স্থানে গড়ে উঠেছে ইট খোলা।